section_heading: Radnja
paragraph_text: Carmela se sastaje s Meadow u umjetničkom muzeju gdje ugleda mrlje od krvi. Upita je za tampone i ode u zahod, a zatim se vraća ugledavši Meadow kako razgleda slike. Carmela se rasplače kad ugleda ''Mistični brak sv. Katarine''. Kasnije, gledajući reklamu na televiziji, Carmela počne jecati, ali se ubrzo svlada nakon što shvaća kako se radi samo o reklami za pseću hranu Pedigree. Kasnije ode na ispovijed kod svećenika koji brani doktorat psihologije. Carmela kaže svećeniku kako je zabrinuta da ima rak jajnika i o svojem susretu s dr. Krakowerom. Svećenik upita Carmelu voli li Tonyja na što ona odgovara, "Volim." On joj savjetuje da ga ne napušta nego da mu pomogne u zajedničkom životu i da bude obzirnija prema njemu. Na ručku s drugim suprugama mafijaša, Carmela im kaže kako je potpuno zdrava i kako je bila zabrinuta da je trudna, ali se ispostavilo da se radi o problemima sa štitnjačom. Rosalie Aprile im kaže kako bi se sve trebale diviti Hillary Clinton, ne njezinoj osobnosti nego načinu na koji se nosila kad je Bill Clinton priznao svoju aferu. Carmela kaže kako je to istina i da bi "ona trebala uzor za sve nas".